CELEX: 32005D0890
Language: fi
Date: 2005-12-12 00:00:00
Title: Neuvoston päätös 2005/890/YUTP,  12 päivältä joulukuuta 2005 , Moldovan tasavallan Transnistrian alueen johtoon kohdistettavista rajoittavista toimenpiteistä vahvistetun yhteisen kannan 2004/179/YUTP täytäntöönpanemisesta

14.12.2005   
            
            
               FI
            
            
               Euroopan unionin virallinen lehti
            
            
               L 327/33
            
         
      NEUVOSTON PÄÄTÖS 2005/890/YUTP,
   12 päivältä joulukuuta 2005,
   Moldovan tasavallan Transnistrian alueen johtoon kohdistettavista rajoittavista toimenpiteistä vahvistetun yhteisen kannan 2004/179/YUTP täytäntöönpanemisesta
   EUROOPAN UNIONIN NEUVOSTO, joka
   ottaa huomioon yhteisen kannan 2004/179/YUTP (1) ja erityisesti sen 2 artiklan 1 kohdan yhdessä Euroopan unionista tehdyn sopimuksen 23 artiklan 2 kohdan kanssa,
   sekä katsoo seuraavaa:
   
               (1)
            
            
               Neuvosto hyväksyi 23 päivänä helmikuuta 2004 yhteisen kannan 2004/179/YUTP.
            
         
               (2)
            
            
               Neuvosto hyväksyi 26 päivänä elokuuta 2004 yhteisen kannan 2004/622/YUTP yhteisessä kannassa 2004/179/YUTP määrättyjen rajoittavien toimenpiteiden soveltamisalan ulottamiseksi koskemaan henkilöitä, jotka ovat vastuussa latinalaista kirjaimistoa käyttävien moldovalaisten koulujen pelottelu- ja sulkemiskampanjan suunnittelusta ja täytäntöönpanosta Transnistrian alueella.
            
         
               (3)
            
            
               Neuvosto hyväksyi 21 päivänä helmikuuta 2005 yhteisen kannan 2005/147/YUTP (2) yhteisen kannan 2004/179/YUTP voimassaolon jatkamisesta ja muuttamisesta.
            
         
               (4)
            
            
               Yhteisen kannan 2004/179/YUTP liitettä II olisi muutettava tunnustukseksi siitä, että latinalaista kirjaimistoa käyttävien koulujen tilanne on parantunut joillain Transnistrian alueilla,
            
         ON PÄÄTTÄNYT SEURAAVAA:
   1 artikla
   Korvataan yhteisen kannan 2004/179/YUTP liite II tämän päätöksen liitteessä olevalla tekstillä.
   2 artikla
   Tämä päätös tulee voimaan päivänä, jona se tehdään.
   3 artikla
   Tämä päätös julkaistaan Euroopan unionin virallisessa lehdessä.
   
      Tehty Brysselissä 12 päivänä joulukuuta 2005.
      
         
            Neuvoston puolesta
         
         
            Puheenjohtaja
         
         J. STRAW
         
      
   
   
      (1)  EUVL L 55, 24.2.2004, s. 68. Yhteinen kanta sellaisena kuin se on muutettuna yhteisellä kannalla 2004/622/YUTP (EUVL L 279, 28.8.2004, s. 47).
   
      (2)  EUVL L 49, 22.2.2005, s. 31.
   
      LIITE
      
         
            ”LIITE II
            LUETTELO 1 ARTIKLAN 1 KOHDAN TOISESSA LUETELMAKOHDASSA TARKOITETUISTA HENKILÖISTÄ
            
                        1.
                     
                     
                        PLATONOV, Juri Mihailovits,
                        käyttää nimeä Yury Platonov,
                        kaupungin hallintojohtaja, Ribnita,
                        synt. 16.1.1948.
                        Henkilötodistuksena Venäjän passi nro 51 NO.0527002,
                        myönnetty 4.5.2001 Venäjän suurlähetystössä Chisinaussa.
                     
                  
                        2.
                     
                     
                        TSERBULENKO, Alla Viktorovna,
                        koulutusasioista vastaava kaupungin varahallintojohtaja, Ribnita.”